 भारत ते पाकिस्तान नै बदलने थमां इंकार करी दित्ता ऐ।  मुंबई हमलें परैंत पैदा होए दे जंग दे तेवरें गी भड़काऊ बेआन्ने कन्नै बधाने दी बजाए इस्सी घट्ट करने दे जतन नेईं कीत्ते गे, जेहदे मूजब शांति प्रक्रिया ते एहदे फायदें गी सेई अर्थें च धक्का लग्गा करदा ऐ।  नमीं दिल्ली ते इस्लामाबाद दौनें गै राजनीति आपस च गल्लबात करने दी बजाए मीडिया दे सामने वक्तव्य जारी करदे होई तेज तरार बेयानबाजी करा करदे न।  ईंआ सेई हुंदा ऐ जे भारतीय राजनीति दी जमात दा नेतृत्व नेड़े पुज्जी आए दे लोकसभा चुनाएं गी दिक्खदे होई एह सब किश करा करदा ऐ।  बाहरी ते अदरूनी दवाब च संतुलन बनाहने दा जतन करदे होई पाकिस्तानी नेतृत्व बी किश इस्सै चाल्ली दी प्रतिक्रिया देआ करदा ऐ।  इस दरान विदेशमंत्री पी. चिदंबरमं पाकिस्तान गी जारी कीत्ते जाने आहलिएं चेतावनिएं दिआ योजनां बनाने च गै व्यस्त न।  ववादास्पद जांच दे बश्कार इस्लामाबाद नै किश चोनमिआं गल्लां मीडिया च जारी करने दा फैसला कीत्ता ऐ।  आतंकवाद दे खालु लड़ाई च संयुक्त रूप कन्नै ते होरें सुरक्षा चुनौतिएं दा इक जुट होईऐ सामना करने दी बजाए एह द वै इक दूए कन्नै गल्ल-बात करने गी तेआर नेईं हैन ते राश्ट्रावाद दी अपनी-अपनी परिभाशा दे तैहत बड़ा गल्त रवैया इश्तेआर करिऐ बैठे दे न।  इस गंभीर समय दरान राश्ट्रवाद दी इक बारी फ्ही व्याख्या कीत्ते जाने दी लोड़ ऐ ते इस्सी कुसै बी चाल्ली दूशित होने थमां बचाने दी लोड़ ऐ की जे इस चाल्ली दे घटनाक्रमें पैहल्ले गै बदलाव ते उन्नत सोच गी प्रभवत करने दा कम्म कीत्ता ऐ।  नमीं दिल्ली ते इस्लामाबाद दौने पासेआ अपने राश्ट्रहितें गी चंगी चाल्ली कन्ने नभाया जाई सकदा ऐ जेकर द’वै बहादरी दस्सदे होई सामनै औन ते आपसी विश्‍वास उप्पर अधारत संयुक्त सैहयोग लेई कम्म करना जिस्सी खास महत्व देने दी लोड़ ऐ नां के नजरंदाज कीत्ते जाने। 